12/11/2021 | Administración LocalMunicipal
Cedeira
Axudas Covid-19

A efectos de xeral coñecemento faise público o acordo da Xunta de Goberno Local de data 04.11.2021, polo que se conceden as axudas para contribuír a minimizar o impacto económico e social do Covid-19 no termo municipal de Cedeira: “8. APROBACIÓN DA CONCESIÓN DE AXUDAS PARA CONTRIBUÍR A MINIMIZAR O IMPACTO ECONÓMICO E SOCIAL DO COVID-19 NO TERMO MUNICIPAL DE CEDEIRA. PROPOSTA Á XUNTA DE GOBERNO Vistas as BASES REGULADORAS DE AXUDAS PARA CONTRIBUIR A MINIMIZAR O IMPACTO ECONÓMICO E SOCIAL DO COVID-19 NO TERMO MUNICIPAL DE CEDEIRA, que foron aprobadas por acordo da Xunta de Goberno Local de data 29 de xuño de 2021e publicadas no BOP de 07 de xullo de 2021. O extracto da convocatoria foi efectuado a través da Base de Datos Nacional de Subvencións e publicado no BOP de data 14 de xullo de 2021. Visto o informe favorable de Intervención de data 03 de novembro de 2021. Conforme as atribucións previstas na normativa vixente, veño a proponer á Xunta de Goberno Local o seguinte: PRIMEIRO.–Aprobar a concesión de axudas para contribuir a minimizar o impacto económico e social do covid-19 no termo municipal de Cedeira. SEGUNDO.–Dispoñer con cargo á aplicación 433.480.00 do vixente orzamento o gasto por importe de70.000,00 € a favor das seguintes persoas beneficiarias: TERCEIRO.–Desestimar as seguintes solicitudes presentadas por non reunir os requisitos previstos nas bases da convocatoria: CUARTO.–Notificar a presente Resolución ás persoas interesadas con indicación dos recursos que resulten procedentes. QUINTO.–Dar traslado a Intervención e Tesourería aos efectos oportunos. SEXTO.–O prazo de xustificación remata o 31 de xaneiro de 2022 e dita xustificación realizarase mediante a presentación na sede electrónica (https://sede.cedeira. gal) da documentación sinalada na base 10.ª reguladoras das axudas no Rexistro do Concello asinada dixitalmente”. RECURSOS Contra o presente acordo, que pon fin á vía administrativa, poderá Vd. interpoñer potestativamente o recurso de reposición ante o mesmo órgano que o ditou no prazo dun mes, contado a partir do día seguinte ao da publicación no BOP, segundo establecen os artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas, significándolle que se interpón o recurso de reposición non poderá interpoñer o recurso contencioso-administrativo ata que sexa resolto expresamente ou se producira a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle notificara resolución, entenderase desestimado por silencio administrativo e quedará expedita a vía contencioso-administrativa, e poderáinterpoñer recurso contencioso-administrativo no prazo de dous meses, contados dende o día seguinte ao da notificación da resolución expresa do recurso de reposición, ou no prazo de seis meses, contados dende o día seguinteao de aquel en que se produza o acto presunto ante o Xulgado do Contencioso-Administrativo de Ferrol, ou ante o Tribunal Superior de Xustiza de Galicia –Sala do Contencioso-Administrativo– segundo a distribución competencial establecida polos artigos 8 e 10 da Lei 29/1998, do 13 de xullo, reguladora da xurisdición contencioso-administrativa. Non obstante, poderá impugnar directamente o acto que se lle notifica ante a orde xurisdicional contencioso-administrativa (art.123.1 da Lei 39/2015, do 1 de outubro, do Procedemento Administrativo Común das Administracións Públicas). Para tales efectos poderá Vd. interpoñer recurso contencioso-administrativo, no prazo de dous meses, contados dende o día seguinte ao da presente notificación (art.46 da Lei 29/1998, do 13 de xullo) ante o Xulgado do Contencioso-Administrativo de Ferrol ou ante o Tribunal Superior de Xustiza de Galicia –Sala do Contencioso-Administrativo– segundo a distribución competencial establecida polos artigos 8 e 10 da Lei 29/1998, do 13 de xullo, reguladora da xurisdición contencioso-administrativa. Así mesmo, poderá Vd. utilizar calquera outro recurso que considere pertinente e exercer as accións que procedan ante a xurisdición competente. Cedeira, 9 de novembro de 2021. O alcalde Asdo.: Pablo Diero Moreda Gil